_:n0328dc8d79fa4cb190f7e1258edd6292xb0
<http://schema.org/articleBody>
"अंबाला. &amp;#8216;खेलो इंडिया&amp;#8217; से पहले हरियाणा के अंबाला में शुक्रवार को &amp;#8216;खेलो हरियाणा&amp;#8217; का आगाज हुआ. इस मौके पर हरियाणा के खेल मंत्री संदीप सिंह बतौर मुख्य अतिथि उपस्थित थे और उन्होंने &amp;#8216;खेलो हरियाणा&amp;#8217; का उद्घाटन किया. हरियाणा के 22 जिलों के खिलाड़ी इस 3 दिवसीय प्रतियोगिता में अपने खेलों का प्रदर्शन करेंगे. बता दें कि पहली बार हरियाणा में &amp;#8216;खेलो हरियाणा&amp;#8217; नाम से गेम्स का आयोजन किया गया है. इस दौरान खेल मंत्री संदीप सिंह ने मंच से खिलाड़ियों का हौसला बढ़ाया.\nखेलो हरियाणा से खेलो इंडिया तक\nहरियाणा के अंबाला में पहली &amp;#8216;खेलो हरियाणा&amp;#8217; गेम्स का आयोजन किया जा रहा है. बता दें कि इस 3 दिवसीय खेल प्रतियोगिता में हरियाणा के 22 जिलों के खिलाड़ी भाग ले रहे हैं. आज शुक्रवार को खेल मंत्री संदीप सिंह ने इस प्रतियोगिता का उद्घाटन किया. इस दौरान खेल मंत्री संदीप सिंह ने मंच से खिलाड़ियों का हौसला बढ़ाया. उन्होंने मीडिया से कहा कि &amp;#8216;खेलो इंडिया&amp;#8217; की प्रतियोगिताओं के मद्देनजर बच्चों को तैयार करने के लिए यह 3 दिवसीय &amp;#8216;खेलो हरियाणा&amp;#8217; गेम्स का आयोजन किया जा रहा है. इसका मकसद बच्चों को खेलों की प्रतियोगिताओं लिए तैयार करना है.\nइसे भी पढ़ें : SAI Recruitment 2021: भारतीय खेल प्राधिकरण में निकली कोच की नौकरियां, जानें डिटेल\nएस्ट्रोटर्फ बढ़ाए जाएंगे\nटोक्यो ओलंपिक में हरियाणा की महिला और पुरुष हॉकी टीम ने इतिहास रचा है. लेकिन हरियाणा की कड़वी सच्चाई यह है कि हरियाणा में हॉकी के खिलाड़ियों के लिए सुख सुविधाओं की बहुत कमी है. इस सवाल पर खेल मंत्री संदीप सिंह ने कहा कि लगातार उनका यही प्रयास है कि हॉकी के लिए पूरे हरियाणा में एस्ट्रोटर्फ को बढ़ाया जाए.\nकोरोना गाइडलाइंस पर नजर नहीं\nकोरोना की तीसरी लहर बच्चों के लिए ज्यादा खतरनाक बताई जा रहा है. लेकिन खेलो हरियाणा के पहले ही दिन न तो कोरोना गाइडलाइंस का पालन होता दिखा और न ही आयोजकों के चेहरों पर मास्क दिखाई दिए. ऐसे में कोरोना के नियमों का पालन करते हुए खेलो हरियाणा का आयोजन खेल विभाग के लिए किसी चुनौती से कम नहीं."
<https://hindi.news18.com/news/haryana/ambala-three-day-khelo-haryana-competition-started-in-ambala-nodaa-3713724.html>